“Návrh”

Vláda Slovenskej republiky

v y d á v a
podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon")
r o z h o d n u t i e  č. ..........
o privatizácii časti príspevkovej organizácie

Obchodné meno: | ŠDVÚ, Štátny drevársky výskumný ústav, Bratislava

Sídlo podniku:

Dúbravská cesta 4
833 30 Bratislava

IČO: | 153 729

Na realizáciu sa určuje privatizačný projekt vedený v evidencii Ministerstva pre správu          a privatizáciu národného majetku Slovenskej republiky pod číslom 2254 (ďalej len "určený privatizačný projekt").
Rozhodnutie sa týka časti majetku príspevkovej organizácie ŠDVÚ, Štátny drevársky výskumný ústav, Bratislava – časť Slovenský drevársky výskumný ústav, Dúbravská cesta 4, 833 30 Bratislava, vymedzeného výstupným formulárom F.1(A)/1 určeného privatizačného projektu.

1.	Spôsob privatizácie:
	Priamy predaj.

2.	Účtovná hodnota majetku podniku k 30. 9. 2001:
	69 688 tis. Sk
	(slovom: šesťdesiatdeväťmiliónovšesťstoosemdesiatosemtisíc slovenských korún)

3.	Spôsob výberu kupujúceho:
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4. Kupujúci :   
Obchodné meno: | Výskumný ústav papiera a celulózy a.s.

Sídlo:

Lamačská 3
Bratislava
841 04

IČO: | 31 380 051
5. Kúpna cena : 34 000 000.- Sk
(slovom: tridsaťštyrimiliónov slovenských korún) 

6. Platobné podmienky a ich zabezpečenie:
Kúpnu cenu vo výške 34 000 000,- Sk zaplatí kupujúci na účet predávajúceho v termíne do 5 dní od účinnosti zmluvy o predaji časti organizácie jednou splátkou. 
Úhrada kúpnej ceny je zabezpečená  nasledovným dokladom:
Zmluvou o úvere reg. číslo SKK 58/OAO/2002, uzatvorenou medzi finančným ústavom    J & T Banka, a. s., Pobřežní 3, 186 00 Praha 8, IČO 47115378, zapísaná v Obchodnom registri Mestského súdu v Prahe, oddiel B, vložka 1731 (veriteľ) a Výskumným ústavom papiera a celulózy, a. s., Lamačská cesta 3, 841 04 Bratislava, IČO: 31 380 051 (dlžník), zo dňa 29. 7. 2002.  Predmetom úverovej zmluvy je záväzok banky poskytnúť dlžníkovi úver vo výške 34 000 000.- Sk, slovom: tridsaťštyrimiliónov slovenských korún na nákup spoločnosti Štátny drevársky výskumný ústav, so sídlom Dúbravská cesta 4, 833 30 Bratislava.

7. Ďalšie podmienky predaja:
7.1.	Fond národného majetku Slovenskej republiky v zmluve o predaji organizácie zaviaže kupujúceho:
a)	Zachovať hlavný predmet činnosti privatizovaného subjektu, t. j. výskum, vývoj, poradenstvo a sprostredkovateľstvo v oblasti spracovania a využitia dreva, najmenej po dobu 20 rokov.
b)	Zabezpečiť finančné investície do nadobudnutého majetku ŠDVÚ, Štátneho drevárskeho výskumného ústavu, Bratislava – časti Slovenský drevársky výskumný ústav, Bratislava, vo výške 80 mil. Sk v termíne do konca roku 2003.
7.2.	Fond národného majetku Slovenskej republiky v zmluve upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo hospodárstva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:  Ing. Mária Machová, CSc.
	ministerka pre správu a privatizáciu
	národného majetku Slovenskej republiky

                                                                    ....................................................
	           (podpis a pečiatka)